钦定古今图书集成/理学汇编/学行典/第237卷 > 陈融
## 钦定古今图书集成/理学汇编/学行典/第237卷 > 陈融

按《扬州府志》：“陈融，广陵人。有隐德，不出乡，而里闬化
之。年七十二卒。贞元初，吕温寓邑中，见乡之人父慈
子孝，长惠幼敬，曰：‘芳兰所生，其草皆香；美玉所积，其
山有光。必有贤者生于是矣’。遂停车累日，周访故老，
果曰：‘有陈融，孝慈仁信，不学不仕，今也则亡，清风犹
在’。温慨然曰：‘先生以纯德至行，沈辉含耀，可无以表’”
章之哉。乃私谥曰“贞晦先生。”